תזמורת הבארוק ירושלים גאה להציג:
פסטיבל "מכשפות?" 2026: הדהוד
מסע מוזיקלי בעקבות נשים ששינו את המוזיקה, מן המיתולוגיה העתיקה ועד הג'אז של המאה העשרים
16-17  באוקטובר 2026 | בית הנסן וימקא הבינלאומית, ירושלים
פסטיבל "מכשפות?" של תזמורת הבארוק ירושלים חוזר זו השנה החמישית, והשנה תחת הכותרת "הדהוד", מסע בעקבות נשים, יצירות וקולות שעוד בתקופתן זכו להכרה, לכבוד ולמקום הראוי להן ושהשפעתן לא נעלמה אלא המשיכה להדהד אל הדורות הבאים.
לאורך יומיים יפגוש הקהל נשים שהיו יוצרות, מבצעות, מלכות ופטרוניות, מוזות וגיבורות, נשים שבמעשיהן ובנוכחותן השפיעו על המוזיקה והתרבות שסביבן. מן המיתוסים העתיקים ועד הג'אז של המאה העשרים, מן הסלונים של וינה וברלין ועד הבמות של ימינו, הפסטיבל מבקש להקשיב לקולות שהגיעו אלינו ממרחק הזמן ולגלות כיצד הם ממשיכים לחיות, להשתנות ולהדהד גם היום.
ביומו הראשון של הפסטיבל, יום שישי 16 באוקטובר, ינוע הקהל מן המיתולוגיה היוונית והצלילים הבלקניים ב"דפניס והרוח: מיתוס בלקני", אל ספרד של הרנסאנס והבארוק ב"דולסינאה אהובתי", בעקבות דון קיחוטה. בהמשך תביא "שירת אישה" קולות נשיים מן המאה ה־17 העוסקים באהבה, אמהות, מלחמה ושלום ואת הערב יחתום High Heels, טריו ג'אז ווקאלי נשי עם סווינג ועיבודים ברוח שנות ה־40 וה־50.
ביומו השני של הפסטיבל, שבת 17 באוקטובר, ייצא "וינה: ויימאר: סיביר" למסע בעקבות נשים שהשפיעו על מוצרט, מנדלסון, משפחת באך ואחרים. "סטרוצי" יוקדש למלחינה והזמרת הוונציאנית ברברה סטרוצי ו"תפוח מוזהב" יפגיש מוזיקת בארוק עם גיבורות התנ"ך מחווה ועד אסתר. את הפסטיבל תחתום תזמורת הבארוק ירושלים בקונצרט נעילה חגיגי - "קלאופטרה וג'וליו", עם זמרת המצו־סופרן שקד בר ובניצוחו של דוד שמר, בעקבות דמויותיהן של קלאופטרה וג'וליו צ'זארה באופרות הבארוק.
פסטיבל "מכשפות?" 2026: הדהוד | תזמורת הבארוק ירושלים

מחירי כרטיסים: 50–150 ש"ח
פרטים נוספים ורכישת כרטיסים  באתר התזמורת :
 https://jbo.co.il/festivals/%D7%A4%D7%A1%D7%98%D7%99%D7%91%D7%9C-%D7%9E%D7%9B%D7%A9%D7%A4%D7%95%D7%AA-2026/
___________________________________________________________
קרנית בסון יחסי ציבור 0524299441 karnit@karnitbason.com

תכנית הפסטיבל המלאה :

דפניס והרוח: מיתוס בלקני
יום שישי | 16 באוקטובר  11:00 || בית הנסן, ירושלים
אנסמבל מצו : דורט פלורנטין, חליליות | אורית מסר יעקבי, צ'לו בארוק | גדעון ברטלר, גיטרות
קדושות : הזמרות נטע שפיגל, עמית פישביין ולילה מזל יינישן
תכנית עשירה בטעמים, בניחוחות ובהשראה בלקנית, היוצאת למסע מן המיתולוגיה היוונית אל הצלילים החיים של ימינו. סיפורם של דפניס וכלואה, רועה הצאן, הנימפות, איתני הטבע והאהבה המתעוררת, פותח חלון אל עולם שבו מוזיקה, טבע ומיתוס נשזרים זה בזה. מן המקורות היווניים הקדומים ביותר שהגיעו לידינו, דרך יצירתו של ז'וזף בודן דה בואמורטייה מתקופת הבארוק ועד למנגינות העממיות, נגלה כיצד רעיונות, סיפורים וצלילים ממשיכים להדהד לאורך מאות שנים.

דולסינאה אהובתי
יום שישי | 16 באוקטובר  13:30  || בית הנסן, ירושלים
אנסמבל קינארו: טל ארבל, ויולה דה גמבה וניהול אמנותי | אופירה זכאי, תאורבו | אייל לבר, גיטרה בארוק | אמנון יואל, כלי הקשה
מוזיקה ספרדית מהרנסאנס והבארוק בהשראת סיפורו של דון קיחוטה, בליווי הקראת קטעים נבחרים מתוך הרומן של מיגל דה סרוונטס.

שירת אישה
יום שישי | 16 באוקטובר | 17:00  | אולם הכנסים, ימקא ירושלים
נעמי בורלא לוי, סופרן | נגה נקש, תאורבו  | סוניה ביננפלד נבות, ויולה דה גמבה
התכנית מציגה יצירות לסופרן בליווי תאורבו וויולה דה גמבה מהמאה ה־17, הממוקדות בנקודת מבט נשית תוך התייחסות לשלושה נושאים: אהבה, אמהות, מלחמה ושלום. התכנית מורכבת כולה מטקסטים של דוברות נשיות, לעיתים דמות מיתולוגית או דתית, לעיתים אם ולעיתים קול אנושי חשוף. הקולות המהדהדים מתוך הטקסטים נשזרים לכדי סיפור אחד שהוא אישי ויחד עם זאת אוניברסלי, היסטורי ויחד עם זאת רלוונטי מתמיד.

[bookmark: _heading=h.1txl21vmh8pz]High Heels
[bookmark: _heading=h.ap9oocv609o]יום שישי | 16 באוקטובר | 21:00 | אכסדרת ימקא, ירושלים
[bookmark: _heading=h.cb08pn5jzekk]שיר שניידר, מיכל לוינטון ומעיין בלוויס, שירה | אביב לדאני, פסנתר | טל אורן, קונטרבס | נריה מזרחי, תופים
טריו ג'אז ווקאלי נשי בסגנון שנות ה־40 וה־50, עם סווינג ועיבודים מקוריים לשירים תקופתיים ברוח ה־Andrew Sisters.

מסע עם נשים מוזיקליות
שבת | 17 באוקטובר | 11:00 | אולם הכנסים, ימקא ירושלים
האנסמבל הרומנטי הישראלי בכלים מן התקופה
גילי רינות, קלרינט קלאסי וניהול אמנותי | עמוס בועזסון, ויולה | מרינה כץ, צ'לו | אסף זומר, פסנתר פטישים
מה היה קורה למוזיקה הקלאסית ללא הנשים שפעלו מאחורי הקלעים כתלמידות, פטרוניות, מוזיקאיות ומארחות סלונים? מסע מוזיקלי בעקבות פרנציסקה ז'קין, תרזה פון טראטנר, שרה לוי, הדוכסית אנה אמליה וליזה קריסטיאני חושף כיצד השפיעו על מוצרט, מנדלסון, משפחת באך ואחרים. מברלין ווינה, דרך ארמון ויימאר ועד סיביר, סיפור מרתק של נשים ששינו את תולדות המוזיקה.

סטרוצי
ברברה סטרוצי: "הזמרת הווירטואוזית ביותר"
שבת | 17 באוקטובר | 13:30 | אולם הכנסים, ימקא ירושלים
דניאלה סקורקה, סופרן | קתי דברצני, כינור | דוד שמר, צ'מבלו

קונצרט סביב המלחינה והזמרת המהוללת מהמאה ה־17, בעלת הסלון המוסיקלי המפורסם "אקדמיית האוניסוני", וסביבתה הוונציאנית המוסיקלית. בתכנית, יצירות מאת סטרוצי, מונטוורדי, קסטלו ומריני.
תפוח מוזהב
שבת | 17 באוקטובר | 17:00 | אולם הכנסים, ימקא ירושלים
אנסמבל נארי: לירון גבעוני, סופרן | נעמי חסון, חליליות | יותם הרן, צ'לו בארוק | גיא פרדו, צ'מבלו
מלאך ואדם יוצאים לחפש את האישה הראויה לקבל תפוח מוזהב ולהביא לעולם את אמו של ישו. בדרכם הם פוגשים את גיבורות התנ"ך, מחוה ועד אסתר וכל אחת מהן זוכה לדיוקן מוזיקלי משלה באמצעות יצירות בארוק מבוהמיה, איטליה, אנגליה וגרמניה. את המסע קושרים טקסטים מקוריים היוצרים מופע תיאטרלי מוזיקלי מרתק שבו הסיפורים והמוזיקה מאירים את הדמויות מזווית חדשה.
קלאופטרה וג'וליו
שבת | 17 באוקטובר | 20:30 | אודיטוריום ימקא הבינלאומית, ירושלים
דוד שמר, מנצח | שקד בר, מצו־סופרן | תזמורת הבארוק ירושלים
דמותה המרתקת של קלאופטרה, מלכת מצרים, הציתה את דמיונם של מלחיני בארוק רבים. בקונצרט נפגוש את קלאופטרה ואת אהובה הקיסרי המפורסם לא פחות, ג'וליו צ'זארה. .דרך אריות וירטואוזיות ואינטימיות מתוך אופרות של הנדל, האסה, סארטוריו וגראון, נכיר את דמויותיהם המרשימות של קלאופטרה ויוליוס קיסר ואת היחסים ביניהם. בזכות קולה הייחודי, הסולנית הנפלאה שקד בר תחשוף שתי זוויות הסתכלות- הנשית והגברית- כאשר תעבור בין שתי הדמויות.


